Rekruttering Det bør satses på tiltak for folk med kompetanse som ønsker å bosette seg utenfor de største byene. Utvalget foreslår at det legges til rette for regionale traineeordninger, etablering av internasjonale skoler flere steder og støtte til kommunale utleieboliger som gjør det mulig for arbeidstakere å bosette seg og prøve ut det nye arbeidsstedet før båndene til det gamle brytes. Utvalget går også inn for å styrke omstillingsinnsatsen for folk som blir ledige, blant annet ved at de får bedre adgang til å ta etter- og videreutdanning.